Said Seyam

Said Seyam () ialah seorang ahli politik Palestin. Beliau pernah berkhidmat sebagai Menteri Dalam Negeri dan Hal Ehwal Awam Palestin pada Mac 2006 hingga Mac 2007 di bawah kabinet pertama Ismail Haniyeh mewakili pertubuhan Hamas , sebelum diganti oleh Hani Talab al-Qawasmi, ahli politik bebas dalam kabinet perpaduan pimpinan Ismail Haniyeh. 

Dalam pilihan raya perundangan 2006, beliau telah terpilih sebagai salah seorang perwakilan bagi Gaza.

Beliau kembali dilantik sebagai Menteri Dalam Negeri Palestin dalam pentadbiran di Gaza pada 2007 hingga kematian beliau pada 2009. Said telah terbunuh dalam sebuah serangan udara Israel pada Januari 2009. Jawatan beliau telah digantikan dengan Fathi Hamad.

 Rujukan 

Kategori:Menteri kerajaan Pihak Berkuasa Palestin
Kategori:Anggota Hamas yang dibunuh
Kategori:Anggota Majlis Perundangan Palestin 2006
Kategori:Rencana dicipta sempena WikiGotong-Royong WikiProjek Palestin 2023